Halton
Halton (engleski: Borough of Halton) je distrikt sa statusom borougha od 125,746 stanovnika na sjeverozapadu Engleske u Grofoviji Cheshire.

Geografske karakteristike 

Halton leži na sjeveru Grofovije Cheshire, distrikt obuhvaća grad Widnes sa okolicom, koji se prostire na sjevernoj obali rijeke Mersey na terenu historijske Grofovije Lancashire i grad Runcorn sa predgrađima, na južnoj obali Merseya u Grofoviji Cheshire. 

Widnes je administrativni centar distrikta.

Historija 

Ime distrikta - Halton je drevno, nastalo nakon Normanskog osvajanja Engleske (1066.) kad su Normani osnovali Baroniju Halton koja se prostirala na obje obale Merseya.

Runcorn bio je maleno selo nad kojim je dominirao zamak sagrađen početkom 10. vijeka na brdu Halton. Izgradnja Kanala Bridgewater 1761. te kasnije kamenoloma i Kanala Weaver, transformirala je Runcorn u industrijski grad sa štavionicama, brodogradilištom, tvornicom sapuna i drugih kemijskih proizvoda.

Widnes je sve do 1845. bio naselje od par kuća. kod Woodenda, tad je podignut željezničko - kanalski kompleks koji se tad zvao Dokovi Widnesa, a danas Otok Spike. Woodend je pretvoren u centar kemijske industrije, koju je 1847. osnovao John Hutchinson. Proizvodnja sapuna i drugih kemijskih proizvoda privukla je brojne stanovnike u brzo rastući grad. Centar Widnesa podignut je u drugoj polovici 19. vijeka oko Trga Victoria.

Istovremeno su njegove tvornice proizvodile ogromne količine otrovnog i opasnog otpada, kog su nesmetano bacale kojekuda,. To je donekle postroženo nakon donošenja prvog Zakona o opasnom otpadu iz 1862. 

Stanje sa okolišem se polako poboljšano 1920-ih  i 1930-ih. Nakon Drugog svjetskog rata postojao je veliki program izgradnje novih raznovrsnijih industrijskih pogona, ali kemijska industrija je i nadalje ostala važna. Prvi most preko rijeke Mersey u Runcornu, bio je željeznički, dovršen 1868., a prvi cestovni je otvoren za promet 1905., on je 1961. zamijenjen novim.

Izvori

Vanjske veze 

 Halton Borough Council 

Administrativna podjela Engleske
Cheshire